Οι πολιτικές και φιλοσοφικές αντιλήψεις του Γεώργιου Γεμιστού Πλήθωνα πριν και μετά τη σύνοδο της Φερράρας – Φλωρεντίας:
Creators: name: Παπανικολάου, Δημήτριος-Γεώργιος Ιωάννη
Publisher: name: Aristotle University of Thessaloniki
Year: 2012
Subjects: Γεώργιος Γεμιστός Πλήθων
Φιλοσοφία
Πολιτικές αντιλήψεις
Φερράρα-Φλωρεντία
George Gemistos Plethon
philosophy
political perceptions
Ferrara-Florence

description: Η εργασία μου αυτή ασχολείται με τη διδασκαλία και τις φιλοσοφικές ανησυχίες του Γεώργιου Γεμιστού Πλήθωνα (1355 – 1452) καθ’ όλη τη διάρκεια του βίου του και ενδελεχέστερα κατά την περίοδο μεταξύ του Νοεμβρίου του 1437, ημερομηνία κατά την οποία πολυμελής ελληνική αντιπροσωπεία κληρικών και λαϊκών, αναχώρησε με επικεφαλή τον ίδιο τον αυτοκράτορα Ιωάννη Η’ από την Κωνσταντινούπολη για τη σύνοδο της Φερράρας – Φλωρεντίας και του Ιουνίου του 1452 που ο Γεμιστός πέθανε σε βαθιά γεράματα. Επιδίωξη και πρόθεση μου με την εργασία μου αυτή είναι να τονίσω την επίδραση την οποία είχε στην ανάπτυξη των πλατωνικών σπουδών στην Ιταλία και την συμβολή τους στη φιλοσοφική αναγέννηση της δύσης αλλά και να καταδείξω το πνευματικό σθένος του ανδρός που έσπασε οριστικά το φράγμα της μεσαιωνικής Αριστοτελικής αυθεντίας, για να ανοίξει τους δρόμους της ελεύθερης Πλατωνικής διαλεκτικής και των ερευνητικών μέσων, μέσω των οποίων θα έρθει στο φως και θα ολοκληρωθεί το θαύμα της πνευματικής αναγεννήσεως. Επιπρόσθετα θα προσπαθήσω εν συντομία να παρουσιάσω την πολιτική κατάσταση του Βυζαντίου το 14ο αιώνα και πως αυτή επέδρασε στη διαμόρφωση των απόψεων και της φιλοσοφικής σκέψης του Γεμιστού, καθώς επίσης τη διδασκαλία, το έργο και το πολιτικό του πρόγραμμα. Ειδικότερα στο κεφάλαιο της εισαγωγής, γίνεται αναφορά στην πολιτική κατάσταση του Βυζαντίου κατά το 14ο αι, στο παρωνύμιο Πλήθων και πως αυτό δόθηκε στο φιλόσοφο και τέλος στη παρουσία του Γεμιστού ως νεοπλατωνικού φιλοσόφου. Ακολουθεί το βιογραφικό σημείωμα όπου γίνεται λεπτομερής αναφορά στη ζωή του Γεμιστού (οικογένεια, σπουδές, εργασία, πτυχές της ζωής του). Στο επόμενο κεφάλαιο γίνεται αναφορά στη παρουσία του στη Πελοπόννησο και εξετάζονται τα εξής σημεία α) γιατί εγκατέλειψε την Κωνσταντινούπολη, β) το δεσποτάτο του Μυστρά και ο ρόλος του, γ) η παρουσία του φιλοσόφου σε αυτό, δ) η διδασκαλία του και τέλος οι πολιτικές του αντιλήψεις. Το αμέσως επόμενο κεφάλαιο είναι αφιερωμένο στη παρουσία του Γεμιστού στη Φλωρεντία και εξετάζονται ειδικότερα θέματα όπως το ταξίδι του Γεμιστού στην Ιταλία ως συνοδός του Αυτοκράτορα, η παρουσία του στη Σύνοδο, η διδασκαλία της Πλατωνικής φιλοσοφίας στη Φλωρεντία από το Γεμιστό και τέλος η Πλατωνική ακαδημία της Φλωρεντίας. Έπεται το κεφάλαιο «Περι ων Αριστοτέλης προς Πλάτωνα διαφέρεται», κατά το οποίο γίνεται μια σύντομη περιγραφή και ανάλυση της πραγματείας του Γεμιστού, ακολουθεί το κεφάλαιο στο οποίο γίνεται αναφορά στις αλληλοεπιδράσεις που είχε ο Γεμιστός με τη Δύση και η εργασία αυτή κλείνει με κάποια γενικά συμπεράσματα και παρατηρήσεις πριν ακολουθήσει ο επίλογος.
description: My diploma thesis is about the tutelage and the philosophical concerns of Georgios Gemistos Plithonas (1355 – 1452) throughout his life and specifically during the period of November of 1437, when a multi-member Greek delegation of clergy and laity headed by the emperor Ioannis VIII departed from Constantinople for the session of Ferrara – Florence, and June of 1452, when Gemistos died. My aim and intention is to highlight the impact that he had in the development of studies of Plato in Italy and their contribution in the philosophical rebirth of the west, but also to demonstrate the spiritual vigor of the man who broke decidedly the barrier of the medieval Aristotelian authority, to bring to surface the Platonic dialectic form and the research tools, that will enlighten and complete the miracle of spiritual rebirth. What is more, I will try to present briefly the political situation of Byzantium of the 14th century and how it affected the formation of Gemistos’ views and philosophical thoughts, as well as his teaching, his work and his political program. To be more precise, in the introductory chapter, there is a reference for the political situation of the Byzantium of the 14th century, to the name of Plithonas and how it was given to the philosopher and finally, to the presence of Gemistos as a neoplatonic philosopher. It is followed by a memoir where is an analytical reference of Gemistos’ life (family, studies, work, parts of his life). In the next chapter, his presence in Peloponnesus is presented and the points that are taken into consideration are: i) why he abandoned Constantinople, ii) the dominion of Mystras and its role, iii) the presence of the philosopher at it, iv) his teaching and finally, v) his political perceptions. The chapter that follows is about the presence of Gemistos in Florence and special subjects such as his journey to Italy accompanying the emperor, his presence at the session, the tutelage of the Platonic philosophy in Florence and the creation of the platonic academy of Florence are examined. In the next chapter, there is a brief description and analysis of Gemistos’ treatise, followed by the one with the interactions of the west in Gemistos life and way of thinking. Finally, this diploma thesis ends with general findings and notifications, right before the conclusion.